Diari Oficial de la Generalitat Valenciana


Sumari del DOGV 3259, del 08-06-1998 (1998/3864)

RESOLUCIÓ de 30 de març de 1998, del rector de la Universitat de València, mitjançant sobre delegació de competències del Consell Social en diversos òrgans de la Universitat de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3864


Data del document
:   30-03-1998

Organisme emissor
:   Universitat de València

Tipus de document
:   Resolució

RESOLUCIÓ de 30 de març de 1998, del rector de la Universitat de València, sobre delegació de competències del Consell Social en diversos òrgans de la Universitat de València. [1998/Q3864]
  
El Ple del Consell Social de la Universitat de València, en la sessió del 24 de febrer de 1998, va acordar, per unanimitat i majoria absoluta:
  
«1. Delegar en el gerent la incorporació al pressupost de les subvencions finalistes no previstes, rebudes durant el mateix exercici, adreçades específicament a professorat, departaments, centres, instituts o serveis de la Universitat de València i destinades a la realització d'activitats d'extensió universitària, estudis, assistència tècnica o projectes d'investigació.
  
2. De les incorporacions a què es fa referencia al paràgraf anterior, el gerent n'informarà el Consell Social, trametent-hi els expedients complets, amb una periodicitat semestral.
  
3. Delegar en el gerent la incorporació al pressupost dels romanents específics obtinguts després de la liquidació de l'exercici anterior.
  
4. De la incorporació referida al paràgraf anterior, el gerent n'informarà el Consell Social trametent-hi l'expedient complet.
  
5. Delegar en el rector l'emissió de l'informe corresponent per a l'alienació de béns no immobles, sempre que el valor residual del bé de què es tracte siga inferior a 2.000.000 de pessetes.
  
6. De les alienacions a què es fa referència al paràgraf anterior, el gerent n'informarà el Consell Social amb una periodicitat anual.
  
7. Aquest acord substitueix i deixa sense efecte els següents acords del Consell Social de la Universitat de València:
  
a) El ACSUV 1986/53, de 18 de setembre, que «autoritza la Junta de Govern per a la incorporació al pressupost de certes subvencions finalistes en certes circumstàncies».
  
b) El ACSUV 1986/52, de 18 de setembre, pel qual s'autoritza el rector «per a l'alienació de certs béns en certes circumstàncies».
  
c) Els ACSUV 1991/200, de 23 de desembre, i 1995/84, de 26 de juny, que modifiquen l'anterior en el límit de la quantia de les alienacions autoritzades.»
  
Aquesta delegació d'atribucions no impedirà la possibilitat del Consell Social de reclamar-ne per a si el coneixement i la resolució.
  
De conformitat amb allò que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en aquesta resolució, es farà constar aquesta circumstància expressament en l'acte administratiu que es dicte.
  
En cap cas no es podran delegar les atribucions que es tinguen al seu torn per delegació continguda en aquesta resolució.
  
Les resolucions que es dicten en virtut d'aquestes delegacions exhauriran la via administrativa i deixaran expedita la via judicial.
  
De conformitat amb allò que assenyala l'article 13 de la Llei de Règim Jurídic de les Administracions Públiques i del Procediment Administratiu Comú, aquesta resolució es publicarà en el Diari Oficial de la Generalitat Valenciana i tindrà efecte des de l'endemà de la publicació.
  
Aquesta delegació deroga qualsevol altra delegació de les competències atribuïdes que s'hagués efectuat anteriorment, bé en aquest mateix òrgan o en uns altres distints.